Diari Oficial de la Generalitat Valenciana


Sumari del DOGV 6635, del 21-10-2011 (2011/10033)

ORDRE 3/2011, de 6 d'octubre, de la Conselleria d'Economia, Indústria i Comerç, per la qual es modifica l'Ordre 9/2011, de 16 de maig, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia en matèria d'energies renovables i biocarburants per a l'exercici 2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6635

Data del DOGV
:   21-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10706


Data del document
:   06-10-2011

Organisme emissor
:   Conselleria d'Economia, Indústria i Comerç

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 3/2011, de 6 d'octubre, de la Conselleria d'Economia, Indústria i Comerç, per la qual es modifica l'Ordre 9/2011, de 16 de maig, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia en matèria d'energies renovables i biocarburants per a l'exercici 2011. [2011/10764]  
En el Diari Oficial de la Comunitat Valenciana núm. 6.530, de 27 de maig de 2011, es publica l'Ordre 9/2011, de 16 de maig, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia en matèria d'energies renovables i biocarburants per a l'exercici 2011.  
El Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, assigna a la Conselleria d'Economia, Indústria i Comerç les competències en matèria d'energia.   
Per tot això, en l'exercici de les atribucions que m'atorguen l'article 28 de la Llei 5/1983, de 30 de desembre, del Consell, i el Decret 97/2011, de 13 de novembre, del Consell, pel qual s'aprova el Reglament Orgànic i Funcional de la Conselleria d'Economia, Indústria i Comerç,  
  
  
ORDENE  
  
Article únic  
Modificació de l'Ordre 9/2011, de 16 de maig, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia en matèria d'energies renovables i biocarburants per a l'exercici 2011.  
Es modifiquen els articles 3 i 4 i la disposició addicional primera de l'Ordre 9/2011, de 16 de maig, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia en matèria d'energies renovables i biocarburants per a l'exercici 2011, que queda redactat en la forma que s'indica en l'annex.  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 6 d'octubre de 2011  
  
El conseller d'Economia, Indústria i Comerç,  
ENRIQUE VERDEGUER PUIG  
  
  
Annex  
  
Nova redacció de l'article 3 de l'Ordre 9/2011, de 16 de maig, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia en matèria d'energies renovables i biocarburants per a l'exercici 2011  
  
Article 3. Línies pressupostàries  
D'acord amb la Llei 17/2010, de 30 de desembre, de Pressupostos de la Generalitat per a l'exercici 2011, les ajudes concedides per l'AVEN en matèria d'energies renovables i biocarburants es finançaran a càrrec de la línia pressupostària i l'import global màxim que es detallen a continuació.  
  
Codi de Denominació de la línia  
la línia   
   
T5218000 Energies renovables, biocarburants i   
 investigació energètica   
  
El pressupost total per al finançament d'estes actuacions, una vegada incrementada la dotació inicial de la línia, és de 6.249.669 €.  
El pressupost que aporta la Generalitat per al finançament d'estes actuacions és de 4.208.466 €, que té un percentatge del 70% de finançament del Fons Europeu de Desenvolupament Regional (FEDER), a través del Programa Operatiu de la Comunitat Valenciana 2007-2013, cosa que significa la quantitat de 2.945.926 €.  
De la mateixa manera, les ajudes recollides en la present ordre estan cofinançades d'acord amb la dotació consignada a favor de l'Institut per a la Diversificació i l'Estalvi de l'Energia (IDAE) en els Pressupostos Generals de l'Estat, per al desenvolupament de les energies renovables i per donar continuïtat a les actuacions realitzades en el marc del Pla d'Energies Renovables 2005-2010, l'aportació dels qual per a l'any 2011 i per a la Comunitat Valenciana, segons conveni de col·laboració entre l'Agència Valenciana de l'Energia i l'IDAE de data 1 de setembre de 2011 (Conveni de transició per a l'exercici 2011), queda establida en 2.041.203 €. La dotació pressupostària de l'IDAE es destinarà a donar suport exclusivament a projectes d'energia solar tèrmica de baixa temperatura, energia solar fotovoltaica aïllada o mixta eòlica/fotovoltaica, aprofitament tèrmic de la biomassa, instal·lacions híbrides solar tèrmica/biomassa tèrmica, equips de tractament en camp de la biomassa per a estellat o empacat, aprofitament energètic de biogàs tèrmic/elèctric, energia geotèrmica i assortidors de biocarburants.  
  
La distribució pressupostària entre les distintes actuacions susceptibles de suport serà la següent:  
a) Energia solar tèrmica: 1.841.203 €.  
b) Energia solar fotovoltaica aïllada o mixta eòlica-fotovoltaica aïllada: 600.000 €.  
c) Energia eòlica aïllada: 50.000 €.  
d) Biomassa tèrmica/elèctrica, equips de tractament en camp de biomassa per a estellat o empacat, plantes de fabricació de pèl·lets/briquetes i instal·lacions híbrides solar tèrmica/biomassa tèrmica: 1.600.000 €.  
  
e) Biogàs tèrmic o elèctric: 300.000 €.  
f) Energia geotèrmica: 200.000 €.  
g) Energia minihidràulica: 50.000 €.  
h) Biocarburants: 350.000 €.  
i) Programa Ciutat Solar, energia solar fotovoltaica connectada a xarxa sobre cobertes d'edificis de titularitat municipal o de l'administració autonòmica de la Comunitat Valenciana: 1.258.466 €.  
Mitjançant resolució del director de l'AVEN es podrà reajustar l'esmentada distribució pressupostària entre actuacions d'acord amb les sol·licituds d'ajuda presentades, sempre que es respecten els límits de cada una de les línies pressupostàries indicades.  
Igualment, amb caràcter excepcional, mitjançant resolució del president de l'AVEN, es podran efectuar intercanvis pressupostaris entre esta i altres convocatòries d'ajudes de l'AVEN per al mateix exercici 2011, d'acord amb els pressupostos assignats i les sol·licituds d'ajuda presentades.»  
Es modifica el punt 4 de l'article 4 de l'esmentada Ordre 9/2011, de 16 de maig, que queda redactat en els termes següents:  
4. Per als sol·licitants que s'acullen al que s'ha indicat en l'article 16.4 de la present ordre, l'ajuda màxima no podrà superar els percentatges establits en el conveni de col·laboració entre l'Agència Valenciana de l'Energia i l'IDAE de data 1 de setembre de 2011.»  
Es modifica la disposició addicional primera de l'esmentada Ordre 9/2011, de 16 de maig, que queda redactada en els termes següents:  
  
  
Primera  
El pressupost que aporta la Generalitat per al finançament d'estes actuacions té el finançament del Fons Europeu de Desenvolupament Regional (FEDER), a través del Programa Operatiu de la Comunitat Valenciana 2007-2013, i hi seran aplicables les disposicions que el regulen.